Bruxelles, den 28.12.2004

KOM(2004) 837 endelig

MEDDELELSE FRA KOMMISSIONEN TIL EUROPA-PARLAMENTET OG RÅDET

Teknisk justering af de finansielle overslag for 2006på grundlag af udviklingen i BNI og priserne(Punkt 15 i den interinstitutionelle aftale af 6. maj 1999 om budgetdisciplin og forbedring af budgetproceduren)

MEDDELELSE FRA KOMMISSIONEN TIL EUROPA-PARLAMENTET OG RÅDET

Teknisk justerin g af de finansielle overslag for 2006 på grundlag af udviklingen i BNI og priserne (Punkt 15 i den interinstitutionelle aftale af 6. maj 1999 om budgetdisciplin og forbedring af budgetproceduren)

1. INDLEDNING

DEN INTERINSTITUTIONELLE AFTALE (IIA) AF 6. MAJ 1999 OM BUDGETDISCIPLIN OG FORBEDRING AF BUDGETPROCEDUREN [1], som ændret af hensyn til udvidelsen og revideret i 2003[2], indeholder en tabel over de finansielle overslag for EU-25 (tabel 1 a).

I henhold til aftalens punkt 15 foretager Kommissionen hvert år forud for budgetproceduren for regnskabsår n+1 en teknisk tilpasning af de finansielle overslag på grundlag af udviklingen i EU-landenes BNI og i priserne.

Formålet med denne meddelelse er at forelægge budgetmyndigheden resultatet af den tekniske tilpasning (EU-25) for regnskabsåret 2006.

2. TILPASNING AF TABELLERNE OVER DE FINANSIELLE OVERSLAG (TABEL 1-3)

Tabel 1 viser de finansielle overslag for EU-25 tilpasset for 2006 i løbende priser.

Tabel 2 viser de finansielle overslag for EU-25 tilpasset for 2006 i løbende priser, inkl. budgetvirkningerne af en politisk aftale om Cypern.

Tabel 3 viser de økonomiske parametre , der er anvendt ved tilpasningen. De bygger på data fra Eurostat og på de seneste prognoser, som Kommissionen har udarbejdet i samarbejde med nationale eksperter (økonomiske prognoser fra efteråret 2004). Dataene og prognoserne er baseret på Det Europæiske Nationalregnskabssystem, der blev revideret i 1995 ("ENS 95").

2.1. Tilpasning af udgiftslofterne for de enkelte udgiftsområder

Tilpasningen er beregnet ved at anvende følgende deflatorer på forpligtelsesbevillingerne i de finansielle overslag (i 1999-priser):

- en kumulativ deflator på 14,87 %, for perioden 2000-2006, er anvendt på loftet for udgiftsområde 1 og på tallet for strukturfondene under udgiftsområde 2 i overensstemmelse med punkt 15 i den interinstitutionelle aftale (fast årlig sats på 2 %)

- BNI-deflatoren i euro for 2000-2006 (14,29 %) er anvendt på lofterne for de andre udgiftsområder (den faktiske deflator).

I overensstemmelse med punkt 23 (a) i den interinstitutionelle aftale af 6. maj 1999 er den monetære reserve bortfaldet fra og med 2003.

For at sikre sammenhæng med samhørighedsfondsbevillingerne til fordel for de ti nye medlemsstater der er anført i tiltrædelsestraktaterne, er det samlede tal for Samhørighedsfonden i 2006-priser rundet opad.

Med hensyn til betalinger er tilpasningen baseret på de bevillinger til betalinger, der blev anslået for de enkelte udgiftsområder, da de finansielle overslag blev udarbejdet (i 1999-priser). Beregningsmetoden fremgår af følgende tabel:

[pic]

Bevillingerne til betalinger vedrørende de ti nye medlemsstater, der blev medlemmer af EU den 1. maj 2004, er blevet lagt til bevillingerne til betalinger vedrørende de femten medlemsstater, i 1999-priser for hver underkategori i ovenstående tabel. Subtotalerne for 2006 i 1999-priser er derefter tilpasset i 2006-priser på grundlag af den relevante deflator: udgiftsområde 1 og strukturfondsandelen under udgiftsområde 2 er blevet tilpasset med en kumulativ deflator på 14,87 %; andre udgiftsområder eller udgifter er blevet tilpasset med en kumulativ deflator på 14,29 %.

2.2. Hovedresultaterne af den tekniske tilpasning af de finansielle overslag for 2006 (EU-25)

Det samlede loft for bevillingerne til forpligtelser for 2006 udgør 123 515 mio. EUR, hvilket svarer til 1,12 % af BNI.

Det tilsvarende samlede loft over bevillingerne til betalinger er på 119 112 mio. EUR, dvs. 1,08 % af BNI. Hvis de nuværende økonomiske prognoser lægges til grund, kommer margenen under loftet for de egne indtægter til at udgøre 18 059 mio. EUR (0,16 % af BNI for EU-25).

For regnskabsårene 2001, 2002, 2003, 2004 og 2005 er margenens størrelse blevet ajourført i forhold til den foregående tekniske tilpasning under hensyntagen til de seneste skøn over BNI, sådan at der kan foretages sammenligninger over flere år. Derimod forbliver lofterne for forpligtelser og betalinger, der er fremkommet ved tilpasningerne, uændrede.

2.3. De finansielle overslag tilpasset til 2006-priser, inkl. budgetvirkningerne af en politisk aftale om Cypern

Tabel 2 viser de finansielle overslag for EU-25 for 2006 i løbende priser, inkl. budgetvirkningerne af en politisk aftale om Cypern.

Denne tabel er blevet tilpasset på samme måde som tabel 1 og vil gælde i tilfælde af, at Cypern forenes inden den 31. december 2006.

3. ANDRE ELEMENTER I TILKNYTNING TIL DEN TEKNISKE TILPASNING

3.1. Landbrugsretningslinjen

Landbrugsretningslinjen er beregnet i overensstemmelse med artikel 3 i Rådets forordning om budgetdisciplin[3] (jf. tabel 4 ).

Tallene for sukker- og isoglucoseafgifter samt restitutioner for henholdsvis fødevarehjælp og AVS-sukker er på dette stadium baseret på overslagene med henblik på 2006-budgettet. I overensstemmelse med forordningen om budgetdisciplin vil den endelige størrelse af disse specifikke elementer i landbrugsretningslinjen blive fastsat ved fremlæggelsen af det foreløbige budgetforslag for 2006.

Landbrugsretningslinjen for 2006 anslås foreløbig til 58 634 mio. EUR[4].

3.2. Udgiftsområde 5 (administration)

Hvad angår udgiftsområde 5 fremgår det af en fodnote til de finansielle overslag, at de tal for pensionsudgifter, der medtages under loftet for dette udgiftsområde, skal beregnes netto, dvs. efter fradrag af personalets indbetalinger til pensionsordningen, inden for en grænse på 1 100 mio. EUR (i 1999-priser) for perioden 2000-2006. Som anført i Kommissionens meddelelse om den tekniske tilpasning for 2000[5] skal "denne bestemmelse ... fortolkes som indeholdende en dobbelt begrænsning af de beløb, der trækkes fra pensionsudgifterne i forbindelse med anvendelsen af udgiftsområdets loft":

- dette beløb kan ikke overstige de bidrag, der faktisk er opført som indtægter på budgettet i det enkelte år

- de samlede kumulerede fradrag for perioden 2000-2006 kan ikke overstige 1 110 mio. EUR i 1999-priser, dvs. et årligt gennemsnit på 157 mio. EUR (180 mio. EUR i 2006-priser).

For de foregående år under de finansielle overslag for 2000-2006 indebar de administrative udgifters tilbagevendende karakter, at man valgte den laveste grænse hvert år for at undgå at anvende en margen ved periodens start, som ikke længere ville være fuldt til rådighed senere. For 2006 – det sidste år i perioden – er det resterende disponible beløb, der kan fradrages, også det laveste beløb, dvs. et maksimum på 180 mio. EUR i løbende priser for 2006.

3.3. Transaktioner uden for budgettet

I henhold til punkt 10, femte afsnit, i den interinstitutionelle aftale opstilles der særskilte vejledende tabeller til oplysning om de transaktioner, der ikke er opført i det almindelige budget, og om den forventede udvikling inden for de forskellige kategorier af Fællesskabets egne indtægter, og disse tabeller ajourføres årligt ved den tekniske tilpasning af de finansielle overslag.

I vedlagte tabel 5.1-5.2 er disse oplysninger ajourført på grundlag af de seneste foreliggende prognoser. Oplysningerne vedrører Den Europæiske Udviklingsfond (EUF) og EU's egne indtægter opdelt efter kategori.

BILAG

[pic]

[pic]

[pic]

[pic]

[pic]

[1] EFT C 172 af 18.6.1999, s. 1.

[2] EFT L 147 af 14.6.2003, s. 31.

[3] EFT L 224 af 29.9.2000, s. 27. Rådets forordning nr. 2040/2000 af 26.9.2000.

[4] Dette giver en margen på 6 016 mio. EUR i forhold til de samlede udgifter, der ifølge forordningen om budgetdisciplin indgår i retningslinjen (udgiftsområde 1 og landbrugsdelen af førtiltrædelsesstøtten under udgiftsområde 7).

[5] SEK(1999) 847 endelig udg., afsnit 6.